open-index/open-wikipedia-markdown huggingface dataset:
Otto Ahlfors

**Otto Anssi Anttoni Ahlfors** (s. 29. tammikuuta 1994 Hämeenkyrö) on uransa kauden 2019 jälkeen lopettanut suomalainen pikajuoksija. Hän edusti Ikaalisten Urheilijoita ja hänen valmentajanaan toimi vuodesta 2014 alkaen Petteri Jouste. Aiemmin häntä valmensi Olga Hämäläinen.

Kalevan kisoista Ahlfors saavutti hopeaa 100 metrin juoksusta vuonna 2017 ja pronssia vuosina 2013, 2016 ja 2018. Sisäratojen SM-kilpailuista hän saavutti 60 metrin juoksussa kultaa vuonna 2017 sekä hopeaa vuosina 2015, 2016, 2018 ja 2019. Viestijuoksun SM-kilpailuissa Ahlfors saavutti hopeaa 4 × 100 metrin viestijuoksusta vuonna 2013.

Syyskuussa 2016 Ahlfors juoksi Tampereella Ratinan stadionilla Suomi–Ruotsi-maaottelussa sekä oman ennätyksensä 100 metrillä 10,44, että Suomen pikaviestijoukkueessa Suomen ennätyksen 39,25. Hän sivusi sadan metrin ennätystään vuonna 2017 kahdesti. Hän kuului alkuerässä karsiutuneeseen Suomen pikaviestijoukkueeseen Amsterdamin EM-kilpailuissa 2016. Berliinin EM-kilpailuissa 2018 hän juoksi pikaviestijoukkueessa, joka sijoittui kuudenneksi SE-ajalla 38,92. Joukkue paransi tuolloin Suomen ennätystä jo alkuerässä ajalla 39,11.

## Henkilökohtaiset ennätykset
;Ulkoradat
* 100 m: 10,44 (2016 ja 2017)
* 200 m: 21,65 (2013)

;Sisäradat
* 60 m: 6,74 (2018)

Lähde

## Lähteet
Ada (albumi)

**Ada** on yhdysvaltalaisen funeral doom -yhtyeen Wraith of the Ropesin esikoisalbumi. Se julkaistiin vuonna 2005 levymerkillä Totalrust Music.

## Kappaleet
#
#
#
#
#
#
#

Kappale 7 on nimetön piilokappale, jota ei mainita takakannessa.

## Kokoonpano
* E.M. Hearst – kitara, bassokitara, musiikkiohjelmointi, rummut
* Scarecrow Rottinghouse – laulu, kosketinsoitin, musiikkiohjelmointi
* V. Rottinghouse – laulu (kappale 1)

### Muut tekijät
* E.M. Hearst – äänittäjä, miksaaja
* Maor Appelbaum – masteroija

## Arvostelut
* Metal Crypt: 4.5/5

## Lähteet

## Aiheesta muualla
* 
*
Saksan 4. armeija

**Saksan 4. armeija** () oli Saksan maavoimien armeijatason yhtymä toisessa maailmansodassa. 

## Perustaminen
Armeija perustettiin 1. elokuuta 1939 Hannoverissa armeijaryhmä 6:n esikunnasta ().

## Palvelus
Armeija osallistui Puolan ja Ranskan valtaukseen ennen siirtoaan itärintamalle, jossa se liitettiin Keskustan armeijaryhmään. Armeija lakkautettiin 7. huhtikuuta 1945 ja sen henkilöstöä käytettiin muodostettaessa 21. armeijaa.

## Komentajat
Armeijankomentajina olivat:
*marsalkka Günther von Kluge perustaminen – 19. joulukuuta 1941
*vuoristojoukkojenkenraali Ludwig Kübler 19. joulukuuta 1941 – 20. tammikuuta 1942
*jalkaväenkenraali Gotthard Heinrici 20. tammikuuta – 6. kesäkuuta 1942
*jalkaväenkenraali Hans von Salmuth 6. kesäkuuta – 15. heinäkuuta 1942
*kenraalieversti Gotthard Heinrici 15. heinäkuuta 1942 – 1. kesäkuuta 1943
*kenraalieversti Hans von Salmuth 1. kesäkuuta – 31. heinäkuuta 1943
*kenraalieversti Gotthard Heinrici 31. heinäkuuta – joulukuu 1943
*jalkaväenkenraali Johannes Friessner joulukuu 1943 – tammikuu 1944
*kenraalieversti Gotthard Heinrici tammikuu 1943 – 4. kesäkuuta 1944
*jalkaväenkenraali Kurt von Tippelskirch 4.–30. kesäkuuta 1944
*kenraaliluutnantti Vincenz Müller 30. kesäkuuta – 7. heinäkuuta 1944
*jalkaväenkenraali Kurt von Tippelskirch 7.–18. heinäkuuta 1944
*jalkaväenkenraali Friedrich Hossbach 18. heinäkuuta 1944 – 29. tammikuuta 1945
*jalkaväenkenraali Friedrich-Wilhelm Müller 29. tammikuuta – 16. huhtikuuta 1945
*jalkaväenkenraali Kurt von Tippelskirch 16.–27. huhtikuuta 1945

## Lähteet
Makedonianvuoristokoira

**Makedonianvuoristokoira** () eli **karaman** () on makedonialainen koirarotu. FCI tunnusti sen vuoden 2026 alussa.

## Ulkonäkö

Makedonianvuoristokoira on kookas, tiivisrakenteinen ja tasapainoinen vuoristokoira. Sillä on tarkat aistit ja se on erittäin liikkuvainen. Sukupuolileiman tulee olla selvä: uros on rotevampi, kookkaampi ja leveäpäisempi, kun taas narttu on rakenteeltaan pienempi, pitkärunkoisempi ja sulavalinjaisempi. Uroksilla rungon pituus on 9–11 prosenttia säkäkorkeutta suurempi ja nartuilla 11–13 prosenttia säkäkorkeutta suurempi.

Karvapeite on kaksinkertainen, tiheä ja karheantuntuinen; päässä ja korvien sisäpuolella karva on lyhyttä, pisintä se on niskassa, sään kohdalla (noin 9,5 cm pitkää) ja reisissä. FCI:n rotumääritelmä sallii vain kaksi eri värivaihtoehtoa: mustan ja mustan ruskein merkein (black&tan). Jälkimmäisellä merkkien sävy vaihtelee vaaleasta tummaan, ja niitä esiintyy silmien yläpuolella, korvien sisäpuolella, kuonon sivuilla, alahuulessa, rintakehässä, raajoissa, käpälissä ja hännän alapuolella. Pieni valkoinen laikku (halkaisijaltaan korkeintaan 5 cm) rintakehässä sallitaan, samoin myös hieman valkoista varpaissa. Urosten säkäkorkeus vaihtelee 65-68 cm (2 cm poikkeama suuntaan tai toiseen sallitaan) ja paino 40-45 kg välillä; nartuilla vastaavat mitat ovat 62-66 cm (2 cm poikkeama suuntaan tai toiseen sallitaan) ja 37-42 kg.

## Luonne ja käyttäytyminen
Rotu on äärimmäisen uskollinen, rohkea ja vieraita kohtaan varautunut tyypillinen yhden ihmisen koira. Sillä on syvä, voimakas ja terävä haukku. Se on jopa valmis uhraamaan henkensä isäntänsä tai karjan puolesta, mutta se ei kuitenkaan käyttäydy aggressiivisesti ennen kuin on tarpeen.

## Alkuperä
Makedonianvuoristokoiran historia juontaa juurensa paimentolaisheimojen vaelluksiin ja neoliittisen kauden karjankasvatukseen: sen tehtävä on ollut toimia laumanvartijana. Se on levinnyt eri puolille maata Šar- ja Pirin-vuorilta aina Kreikan Makedonian puolelle Epeirokseen ja Thessalonikiin asti. Se on esiintynyt niin antiikin runoilijoiden ja historioitsijoiden teksteissä kuin muinaisissa makedonialaisissa vaaseissa, veistoksissa, mosaiikissa, kolikoissa ja 1800-luvun kansanrunoudessakin. Sen kantarotu lienee sama kuin kreikkalaisella epeiroksenmolossilla: muinaisen molossi-heimon kookkaat, mastiffityyppiset koirat, joiden sanotaan olleen nykyisten eurooppalaisten molossikoirien kaukaisia esi-isiä. Makedonianvuoristokoira on kuitenkin niiden lähes suora jälkeläinen, ja sitä arvostettiin antiikin aikaan suuresti. Valakit ja miakit toivat sen Kreikasta nykyiselle elinseudulleen paimentamiensa lampaiden mukana. Nykyisin sen tehtävä on ollut lauman vartioinnin lisäksi suojella isäntäänsä ja tämän omaisuutta.

## Lähteet
* Kostovski, M & V. *[http://mokkaraman.webs.com/english.htm Macedonian shepherd dog - Karaman] *. The Kennel Club Macedonian Shepherd Dog Karaman.
### Viitteet
4. armeija

**4. armeija** voi tarkoittaa seuraavia yhtymiä:

*Brittiläinen 4. armeija
*Bulgarian 4. armeija
*Kiinan tasavallan 4. armeija
*Neuvostoliiton 4. armeija
*Neuvostoliiton 4. ilma-armeija
*Neuvostoliiton 4. kaartin armeija
*Neuvostoliiton 4. panssariarmeija
*Ottomaanien 4. armeija
*Ranskan 4. armeija
*Romanian 4. armeija
*Saksan keisarikunnan 4. armeija
*Saksan 4. armeija
*Saksan 4. panssariarmeija
*Saksan 4. ilma-armeija
*Yhdysvaltain 4. armeija
Vanhat rehelliset suomalaiset

**”Vanhat rehelliset suomalaiset”** oli 1800-luvun puolivälissä nimitys fennomaanien maltilliselle siivelle, joka oli ryhmittynyt vuonna 1847 perustamansa *[[Suometar (sanomalehti)|Suometar]]*-lehden ympärille. Ryhmän johtohahmo oli August Ahlqvist ja siihen kuuluivat Paavo Tikkanen, D. E. D. Europaeus, Rietrikki Polén sekä jonkin aikaa myös August Schauman. He olivat eri linjoilla J. V. Snellmanin ja myöhemmin varsinkin Georg Zacharias Forsmanin (Yrjö Sakari Yrjö-Koskisen) johtamien niin sanottujen jungfennomaanien kanssa.

”Vanhojen rehellisten suomalaisten” mielestä suomalaisuuden olisi noustava ”luonnollista tietä” eli vähittäisen kulttuurisen ja sivistyksellisen kehityksen kautta eikä poliittisen taistelun tuloksena. He eivät myöskään hyväksyneet Snellmanin ajamaa lojaaliutta Venäjää kohtaan eivätkä Yrjö-Koskisen näkemystä, jonka mukaan Suomi voisi katkaista henkiset siteet Ruotsiin kiitollisuudenvelkaa tuntematta. Varsinkin Ahlqvist halusi päinvastoin korostaa ruotsalaisen kulttuuriperinnön merkitystä Suomelle ja pitää yllä suhteita Ruotsiin. Helsingin yliopistolla ”vanhat rehelliset” hallitsivat savo-karjalaista osakuntaa, Yrjö-Koskisen kannattajat puolestaan pohjalaista osakuntaa. Jungfennomaanit syrjäyttivät ”vanhojen rehellisten” ryhmän suomalaisuusliikkeen johdosta 1860-luvun alussa, mutta nämä tekivät vielä saman vuosikymmenen lopulla epäonnistuneen yrityksen saada liikkeen uudelleen haltuunsa.

Vuonna 1863 jungfennomaanit tekivät väliaikaisesti sovinnon ”vanhojen rehellisten” kanssa ja nousivat mukaan määräämään *Suomettaren* linjasta. Sopu ei kuitenkaan kestänyt pitkään ja katkesi Yrjö-Koskisen ja Ahlqvistin katkeraan keskinäiseen linjaerimielisyyteen. Lehden julkaiseminen jouduttiin lopettamaan vuonna 1866 tilaajien vähäisyyden ja sitä seuranneen vararikon vuoksi. Yrjö-Koskinen tukijoineen perusti vuonna 1869 sen seuraajaksi *[[Uusi Suometar|Uuden Suomettaren]]*.

Nimitykset ovat siinä suhteessa harhaanjohtavia, että ikäero ”vanhojen” ja ”nuorten” fennomaanien johtajien välillä oli itse asiassa vähäinen.

## Lähteet
Gorod

**Gorod** on teknisen death metalin yhtye Bordeaux'sta, Ranskasta. Se perustettiin vuonna 1997 nimellä **Gorgasm**, minkä alla yhtye julkaisi esikoisalbuminsa, *[[Neurotripsicks]]in* vuonna 2004. Yhtye vaihtoi nimensä Gorodiksi vuonna 2005 välttääkseen sekaannusta yhdysvaltalaiseen Gorgasm-nimiseen yhtyeeseen. Gorod julkaisi esikoisalbuminsa uudelleen uudella nimellä vuonna 2005.

## Jäsenet
* Mathieu Pascal – kitara (1997–)
* Benoit Claus – bassokitara (1997–)
* Julien "Nutz" Deyres – laulu (2010–)
* Nicolas Alberny – kitara (2010–)

### Entiset jäsenet
* Sandrine – rummut (1997–2009)
* Guillaume Martinot – laulu (1997–2010)
* Arnaud Pontacq – kitara (2002–2010)
* Nico – kitara (2005)
* Samuel Santiago – rummut (2009–2013)

## Diskografia
### Studioalbumit
* 
* 
* 
* 
* 
* 
* 

### Muut albumit
* 
* 
* 
* 

## Aiheesta muualla
* 
*
Onset of Putrefaction

**Onset of Putrefaction** on saksalaisen teknisen death metalin yhtyeen Necrophagistin esikoisalbumi, joka julkaistiin vuonna 1999 levymerkillä Noise Solution Records. Albumin äänitti lähes yksinomaan yhtyeen perustaja, kitaristi-laulaja Muhammed Suiçmez.

Albumi uudelleenjulkaistiin vuonna 2004 levymerkillä Willowtip Records.

## Kappaleet
#
#
#
#
#
#
#
#

### Uusintapainoksen bonuskappaleet
#
#

## Kokoonpano
* Muhammed Suiçmez – laulu, kitara, bassokitara, rumpukone

### Muut muusikot
* Jochen Bittmann – bassokitara
* Bjoern Vollmer – kitarasoolo kappaleessa "Extreme Unction"

## Arvostelut
* Allmusic: 

## Lähteet

## Aiheesta muualla
* 
* Onset of Putrefaction discogs.com -sivustolla
Ulvana

**Ulvana** () on entinen kylä Karjalan tasavallan Aunuksen piirin Kuittisen kunnassa. Se sijaitsi samannimisen joen varrella kymmenen kilometriä Kuittisesta luoteeseen.

1900-luvun alussa Ulvana lähikylineen muodosti Riipuskalan volostiin kuuluneen kyläkunnan. 1920-luvulla perustettiin Aunuksen piirin Ulvanan kyläneuvosto, jonka keskus siirrettiin myöhemmin Suureenselkään. Vuonna 1933 kyläneuvostossa oli yli tuhat asukasta, joista lähes kaikki olivat karjalaisia. Ulvanan kylä on hävinnyt 1950-luvun jälkeen.

## Lähteet
Lorient

**Lorient** (bretoniksi **An Oriant**) on Ranskassa Morbihanin departementissa Bretagnen alueella sijaitseva kunta. Se sijaitsee  Atlantin valtameren rannikolla. Sillä on pinta-alaa noin 17,48 neliökilometriä.

Lorientin metropolialueella asui vuonna 2008 noin 212 000 ihmistä.

Lorientissa on useita urheiluseuroja, joista tunnetuin on Ranskan korkeimmalla sarjatasolla jalkapalloa pelaava FC Lorient-Bretagne Sud.

## Lähteet

## Aiheesta muualla
* Lorientin nettisivut
Amaran

**Amaran** oli ruotsalainen power metal -yhtye. Se perustettiin Tukholmassa vuonna 2000.

Yhtyeen perustivat kitaristit Kari Kainulainen ja Ronnie Backlund. Yhtyeeseen liittyivät basisti Mikael Andersson, laulaja Johanna DePierre sekä rumpali Robin Bergh. Ensimmäinen demo julkaistiin vuonna 2001, minkä jälkeen yhtye solmi levytyssopimuksen Listenable Recordsin kanssa. Esikoisalbumi, *[[A World Depraved]]*, julkaistiin toukokuussa 2002.

Esa Orjatsalo soitti Amaranin livekokoonpanossa vuonna 2004 tuuraten Ronnie Backlundia, joka toipua käden murtumasta.

Yhtye hajosi joulukuussa 2005 koska Johanna DePierrelle ei löydetty korvaajaa.

## Viimeinen tunnettu kokoonpano
Ronnie Backlund – kitara (2000–2005)
Robin Bergh – rummut (2001–2003, 2004–2005)
Niklas "Nille" Sandin – bassokitara (2005)
Gunnar Hammar – kitara (2005)

### Entiset jäsenet
* Mikael Andersson – bassokitara (2000–2003)
* Kari Kainulainen – kitara (2000–2004)
* Johanna DePierre – laulu (2000–2005)
* Ronnie Bergerståhl – bassokitara (2003–2004)
* Pär Hjulström – rummut (2004)

### Livemuusikot
* Ronnie Bergerståhl – bassokitara (2002)
* Pär Hjulström – rummut (2004)
* Esa Orjatsalo – kitara (2004)

## Diskografia
* 
* 
* 

## Aiheesta muualla
* 
* Amaran Listenable Recordsin sivuilla
Risto Hiltunen

**Risto Hiltunen** (22. huhtikuuta 1945 Tampere − 17. lokakuuta 2021 Tampere) oli suomalainen pianisti, urkuri, kapellimestari ja säveltäjä. Hänet tunnettiin parhaiten Yle TV2:n musiikkiohjelmien kapellimestarina ja pianistina. Hiltunen tuli Yleisradion palvelukseen vakituisena työntekijänä vuonna 1975.
Risto Hiltunen aloitti uransa ravintolamuusikkona jo 14-vuotiaana ja valmistui Sibelius-Akatemian kirkkomusiikkilinjalta 1970-luvun alussa. 

Hän työskenteli Viinikan seurakunnan kanttorina. Hiltusen yhtyeistä tunnetuin oli hänen johtamansa lauluyhtye Hiltuset, joka esiintyi lukuisissa television musiikkiohjelmissa 1970-luvun puolivälistä lähtien. Hiltunen sävelsi musiikkia lukuisiin elokuviin ja televisiosarjoihin kuten ''Sisko ja sen veli'', *[[Reinikainen]]* ja ''Akaton mies''. Myös lukuisat TV2:n televisio-ohjelmien tunnusmusiikit ovat hänen säveltämiään. Hän oli urkurina Tampereen Popteatterin 6. elokuuta 1969 ensi-illan saaneen *[[Hair]]*-musikaalin säestyskokoonpanossa. Hän soitti myös musikaalin levytyksessä.

Hiltunen seurusteli vuosina 1994–2003 iskelmälaulaja Jaana Pölläsen kanssa. Hänellä oli kaksi tytärtä. Hän kuoli 76-vuotiaana sairaskohtaukseen kotonaan kärsittyään aiemmin sydänvaivoista.

## Lähteet
Major League Baseball -kausi 1917

**Major League Baseball -kausi 1917** päättyi Chicago White Soxin 4–2 voittoon New York Giantsista kauden päätteeksi pelatussa World Series -ottelusarjassa. 

## Runkosarjan sarjataulukot

 

## Aiheesta muualla

* Baseball almanakka - American League 1917 
* Baseball almanakka - National League 1917 
* Baseball almanakka - World Series 1917 
* Suomen Urheilulehti 20. joulukuuta 1917 sivu 192
Porin Matti

**Porin Matti** on puulla lämpiävä sarjavalmisteinen metallinen lämmitysuuni, joita Rosenlew valmisti vuosikymmenten ajan Porin Konepajalla. Se oli yksi tehtaan tunnetuimmista tuotteista. Nimestä Porin Matti tuli aikanaan kansan suussa yleisnimitys kaikille pienille tehdasvalmisteisille liesille.

Porin Matin alkuperäisen mallin suunnitteli Porin Konepajan teknikkona 1930-luvulla toiminut Svante Palkola. Valmistus aloitettiin vuonna 1939. Nimen alkuperää ei tiedetä. Uuni oli aikanaan edistyksellinen ja suunniteltu lämpötaloudellisesti hyvin, sillä se kulutti vain vähän puuta ja pysyi lämpimänä pitkään. Porin Mattia valmistettiin alun perin neljässä eri koossa. Se oli erityisen suosittu sotien jälkeisenä jälleenrakennuskautena, koska se mahtui pieneen tilaan ja säästi polttopuita. Niitä hankittiin varsinkin pieniin rintamamiestaloihin, kaupunkien laidoille ja maaseudulle. Eniten uunia myytiin vuonna 1951, lähes 13&nbsp;000 kappaletta. Muotoilija Timo Sarpaneva suunnitteli 1960-luvun alussa Porin Matille uuden virtaviivaisemman ulkomuodon ja niitä alettiin myydä uusissa muodikkaissa väreissä. Porin Mattien ja muiden vanhojen lämmitysuunien suosio laski öljy- ja sähkölämmityksen sekä kaukolämmön yleistyessä 1960-luvulta alkaen. 

Rosenlew lopetti Porin Matin valmistuksen vuonna 1974, mutta Luvialla toiminut Polartherm jatkoi niiden tekemistä vuoteen 2002. Nurmeksessa toimiva PK-levy aloitti niiden valmistuksen uudelleen vuonna 2010. Uudet Porin Matit eroavat hieman alkuperäisistä ja niihin on lisätty lasiset luukut, mutta nimi on säilynyt samana. Uusiin Porin Matteihin on lisätty toisioilma-aukot ja -ritilät, minkä vuoksi uunin kyljet eivät enää kuumene yli 60-asteisiksi.

Porin Mattia valmistettiin neljää eri korkeutta. Matalin oli vain 80-senttinen, ja se oli tarkoitettu 30–45-kuutioiseen huoneeseen. Korkein, 168-senttinen malli painoi 355 kiloa. Värivalikoimana oli aluksi siniharmaa, ruskea ja vihreä. 1960-luvulla värit vaihtuivat punaiseen, oliivinvihreään ja harmaaseen. Nykyisin myytävien Porin Mattien leveys on noin puoli metriä, korkeus metrin ja paino 180 kiloa. Valmistajan tietojen mukaan uuni lämmittää parilla pesällisellä noin kymmenen tuntia.

## Lähteet

## Aiheesta muualla
*Porinmatti.fi (valmistajan sivu)
*Porin Matti -mainosesite vuodelta 1940 digitoituna, Kansalliskirjasto
*Muistatko Porin Matin? Näin syntyi Suomen tunnetuin tulisija, Ilta-sanomat, 31.12.2016
Walter Afanasieff

**Walter Afanasieff** (alkuaan **Vladimir Nikititš Afanasieff**, s. 10. helmikuuta 1958 São Paulo) on yhdysvaltalainen lauluntekijä. Hänet tunnetaan muun muassa yhteistyöstään pop-laulaja Mariah Careyn kanssa. Useiden menestyselokuvien johtoteemat ovat Afanasieffin tuotantoa.

## Perhetausta
Walter Afanasieffin isä on kotoisin Leningradista ja äiti Kiinan Harbinista. Nämä tapasivat toisensa Brasiliassa 1950-luvun alussa.

## Ura
Afanasieff aloitti uransa jazz-muusikkona vuonna 1980. Hän työskenteli alkuun viulisti Jean-Luc Pontyn kanssa. Myöhemmin hän perusti The Warriors -yhtyeen kitaristi Joaquin Lievanon ja musiikkituottaja/lauluntekijä Narada Michael Waldenin kanssa. Ajan mittaan kertynyt kokemus rohkaisi Afanasieffia ryhtymään tuottajaksi. Walden palkkasi Afanasieffin tuotantotehtäviin ja soittajaksi lukuisiin levytysprojekteihin, kuten Whitney Houstonin suurmenestykseksi nousseelle esikoisalbumille *[[Whitney Houston (albumi)|Whitney Houston]]* 1985. Samoihin aikoihin Afanasieff ja Walden alkoivat kirjoittaa pop-sävellyksiä yhdessä. Afanasieffin ensimmäinen merkittävä tuotanto oli James Bond -elokuvan *[[007 ja lupa tappaa]]* johtoteema. Kappaleen esitti Gladys Knight. Eräs Afanasieffin menestyksekkäimmistä tuotannoista on superhitti *[[My Heart Will Go On]]*, *[[Titanic (vuoden 1997 elokuva)|Titanic]]*-elokuvan johtoteema tulkitsijanaan Celine Dion. Kappaleesta tuli vuoden 1998 myydyin single maailmanlaajuisesti. Afanasieffin tuotantoihin kuuluvat myös muun muassa elokuvien *[[Kaunotar ja hirviö (vuoden 1991 elokuva)|Kaunotar ja hirviö]]* ja *[[Aladdin (vuoden 1992 elokuva)|Aladdin]]* soundtrackit. Afanasieff tuotti niin ikään kappaleen *[[Go the Distance]]*, jonka esitti Michael Bolton animaatioelokuvassa *[[Herkules (vuoden 1997 elokuva)|Herkules]]* vuonna 1997.

Afanasieffin keskeinen yhteistyökumppani on ollut Mariah Carey, jonka kanssa hän työskenteli 1988–1998. Hän oli tuottajana ja muusikkona muun muassa kappaleessa *[[Hero (Mariah Careyn kappale)|Hero]]*, joka oli Careyn albumin *[[Music Box]]* toinen singlejulkaisu. Kappale nousi Billboard Hot 100 -listan ykköseksi 25. joulukuuta 1993 ja pysyi siellä neljä viikkoa. Carey ja Afanasieff kirjoittivat myös kappaleen *[[One Sweet Day]]*, jonka Carey duetoi Boyz II Menin kanssa. *One Sweet Day* on ollut pisimpään Billboard Hot 100 -listan ykkösenä: 16 viikkoa. Sävellys oli ehdolla vuoden 1996 Grammy Awards -kilpailussa vuoden levyksi (Record of the Year) ja parhaaksi pop-sävellykseksi. Se sai myös ASCAPin Vuoden laulu -palkinnon (Song of the Year Award) 1996. Afanasieff esiintyy soittajana useimmissa tuottamissaan sävellyksissä.

## Yhteistyökumppaneita
Afanasieffin yhteistyökumppaneita ovat olleet niin ikään Christina Aguilera, Tina Arena, Babyface, Andrea Bocelli, Toni Braxton, Destiny's Child, Lara Fabian, Josh Groban, Darren Hayes (Savage Garden), Michael Jackson, Kenny G, Leona Lewis, Kenny Loggins, Marc Anthony, Ricky Martin, Johnny Mathis, Mika, Lionel Richie, Jordin Sparks, Barbra Streisand ja Luther Vandross.

## Lähteet
Matej Jug

**Matej Jug** (s. 25. syyskuuta 1980 Ljubljana, Jugoslavia) on slovenialainen jalkapalloerotuomari. Hänestä tuli kansainvälinen erotuomari vuonna 2007.

## Lähteet

## Aiheesta muualla
* Matej Jugin esittely Worldfootball.net-sivustolla
Daniele Orsato

**Daniele Orsato** (s. 24. marraskuuta 1975 Montecchio, Italia) on italialainen jalkapalloerotuomari. Hän on toiminut kansainvälisensä erotuomarina vuodesta 2010 lähtien.

Hän on tuominnut uransa aikana seurajoukkuetasolla Mestarien liigan otteluita sekä maajoukkuetasolla muun muassa vuoden 2012 EM-kilpailujen ja  karsintaotteluita.

## Lähteet

## Aiheesta muualla
* Daniele Orsaton esittely Transfermarkt-sivustolla
Miksi aina sinä?

**Miksi aina sinä? Narsismin seitsemän syntiä** on narsistista persoonallisuushäiriötä käsittelevä kirja, jonka on kirjoittanut yhdysvaltalainen kliininen sosiaalityöntekijä Sandy Hotchkiss. Kirjan on suomentanut Raija Viitanen, ja sen on vuonna 2005 julkaissut Basam Books.

Kirjan kirjoittaja Sandy Hotchkiss on paitsi antanut vastaanotollaan terapiaa, myös opettanut Etelä-Kalifornian yliopistossa sosiaalityön koulutusohjelmassa. Teokseen on kirjoittanut esipuheen lääketieteen tohtori James F. Masterson, professori ja merkittävä yhdysvaltalainen psykiatri, jonka nimeä kantaa yhdysvaltalainen International Masterson Institute For Psychoanalytic Psychotherapy.

## Sisältö
;I Narsismin seitsemän syntiä
1. Häpeämättömyys
2. Maaginen ajattelu
3. Ylimielisyys
4. Kateus
5. Vaativuus
6. Hyväksikäyttö
7. Rajattomuus

;II Mistä narsismi juontaa juurensa?
8. Lapsuuden narsismi ja "minän" synty
9. Narsistinen vanhempi

;III Puolusta itseäsi: Selviytymiskeinoja narsistiseen maailmaan
10. Strategia 1: Tunne itsesi
11. Strategia 2: Tunnusta realiteetit
12. Strategia 3: Aseta rajoja
13. Strategia 4: Vaali vastavuoroisia ihmissuhteita

;IV "Erityistapaukset": Narsistit elämässäsi
14. Nuoruusiän narsismi: mikä on normaalia, mikä ei
15. Narsismi ja riippuvuus: linkkinä häpeä
16. Rakastunut narsisti: yhteensulautumisen harha
17. Narsistit työelämässä: vallan väärinkäyttö
18. Narsismi ja ikääntyminen: peili alkaa säröillä

;V Vain sinä voit ehkäistä narsismia
19. Narsistinen yhteiskunta
20. Miten tulla paremmaksi vanhemmaksi

## Lähteet
Seppäkotinga

**Seppäkotinga** (*Procnias tricarunculatus*) on kotingojen heimoon kuuluva varpuslintu.

## Levinneisyys
Seppäkotingaa tavataan Costa Ricassa, Hondurasissa, Nicaraguassa ja Panamassa. Lajin kannaksi on arvioitu 10&nbsp;000–19&nbsp;999 yksilöä. Sen kanta on pienenemässä nopeasti, ja laji on luokiteltu vaarantuneeksi.

## Elinympäristö
Seppäkotinga pesii kosteissa metsissä 1&nbsp;200–2&nbsp;100 metrin korkeudella merenpinnasta. Satunnaisesti sitä tavataan 750 metrin korkeudellakin.

## Lähteet
Valkoseppäkotinga

**Valkoseppäkotinga** (*Procnias albus*) on kotingojen heimoon kuuluva varpuslintu.

## Levinneisyys
Valkoseppäkotingaa tavataan Brasiliassa, Ranskan Guianassa, Guyanassa, Surinamessa, Trinidad ja Tobagossa ja Venezuelassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.

## Lähteet
Optogenetiikka

**Optogenetiikka** on fysiologisen ja geneettisen tutkimuksen ala, jossa  yleensä sähköisesti ärtyvää solua tai solujoukkoa, kuten hermo- tai lihassolua, hallitaan ja tutkitaan laservalon ja herkkien valokuitujen avulla. Tätä varten soluun on ensin kuljetettava valolle herkkiä proteiineja virusten avulla. Optogeneettisiä kokeita on tehty muun muassa muuntogeenisillä hiirillä ja apinoilla; ihmiskokeisiin päästäneen 2020-luvulla. Koe-eläinten käytöstä on kyetty muuttamaan suuntaamalla laservaloa määrättyihin aivosoluihin.

## Lähteet ja viitteet

## Aiheesta muualla
Laura Nordström

**Laura Helena Nordström** (s. 28. tammikuuta 1981) on suomalainen tutkijatohtori.

## Ura

Nordström on koulutukseltaan valtiotieteen tohtori pääaineenaan yleinen valtio-oppi. Hän toimii tutkijana Helsingin yliopistossa tutkimusaiheenaan EU:n poliittinen talous, EU-lobbaus ja asiantuntijoiden valta. Hän siirtyi yliopistolle vihreiden kansainvälisten asioiden päällikön tehtävästä sekä europarlamentaarikko Heidi Hautalan kotimaan ja kehityspolitiikan avustajan tehtävästä. Nordström toimi Poliitttinen talous -lehden päätoimittajana vuosina 2023-2024.

Nordström on toiminut Heidi Hautalan avustajana useassa erässä. Hän aloitti avustajana eduskunnassa 2008–2009. Hautalan tultua valituksi Euroopan parlamenttiin, Nordström siirtyi Hautalan kansainvälisen politiikan avustajaksi Euroopan parlamenttiin 2009–2011. Hautalan noustessa kehitysministeriksi Kataisen II hallitukseen, palasi Nordström erityisavustajaksi ulkoasiainministeriöön. Hän toimi myös kehitysministeri Pekka Haaviston erityisavustajana 2013–2014.

## Politiikka

Laura Nordström aloitti poliittisen toiminnan ylioppilasliikkeessä vuonna 2003. Hänet valittiin Helsingin yliopiston ylioppilaiden edustajistoon kaudelle 2003-2009 Vihreiden listoilta. Ylioppilaspolitiikassa hän on pitänyt esillä erityisesti opiskelijoiden toimeentuloa ja asumista ja saanut aikaan opintorahan korotuksen vuonna 2007.

Helsingin seudun opiskelija-asuntosäätiön valtuuskunnan jäsen hän oli 2005–2006.

Nordström on ollut myös Reilun kaupan edistämisyhdistyksen hallituksessa 2008. Suomen Nuorisoyhteistyö – Allianssin hallituksen varajäsen 2009.  Hän toimii myös Puolueiden kansainvälinen demokratiayhteistyö Demo ry:n hallituksessa vuodesta 2016 alkaen.

Vihreissä Nordström on toiminut puoluevaltuuskunnan varajäsenenä kauden 2007–2009 ja varsinaisena jäsenenä 2009–2013. Hän on ollut myös vihreiden koulutuspoliittisen työryhmän jäsen 2007–2008, tasa-arvotyöryhmän sihteeri 2009 ja Eurooppa-työryhmän jäsen 2012–2013.

Nordström oli Vihreiden nuorten ja opiskelijoiden liiton puheenjohtaja vuonna 2008 yhdessä Heikki Korpelan kanssa. Hän on ollut myös Suomen ylioppilaskuntien liiton hallituksen jäsen 2007 vastuualueenaan sosiaalipolitiikka ja kehitysyhteistyö ja Helsingin yliopiston ylioppilaskunnan hallituksen jäsen 2006 vastuualueenaan sosiaalipolitiikka ja sukukansa-asiat.

Kunnallisvaaleissa 2008 Nordström oli ehdokkaana Helsingissä, mutta jäi varasijalle 440 äänellä. Vuonna 2009 hän oli yleisten töiden lautakunnan varajäsen ja kaupunginmuseon johtokunnan jäsen. Kunnallisvaaleissa 2012 hän jäi niin ikään varasijalle 480 äänellä. Kaudella 2013–2016 hän toimi sosiaali- ja terveyslautakunnan jäsenenä. Tällä kaudella Nordström sai muun muassa läpi paperittomien terveydenhuollon ja lisärahoituksen neuvoloille. 

Kuntavaaleissa 2017 Nordström sai 610 ääntä ja jäi edelleen varasijalle. Hän piti esillä sosiaali- ja terveysteemoja sekä pyrki palauttamaan ns. yömetro -hankkeen takaisin käyttöön.

## Yksityiselämä
Nordström on naimisissa, ja perheessä on kaksi lasta. Nordström ylläpitää “kasvissyöjänä maailmalla” -verkkosivustoa.

## Lähteet

## Aiheesta muualla
* Laura Nordströmin verkkosivut .
Partaseppäkotinga

**Partaseppäkotinga** (*Procnias averano*) on kotingojen heimoon kuuluva varpuslintu.

## Levinneisyys
Partaseppäkotingaa tavataan Brasiliassa, Kolumbiassa, Guyanassa, Trinidad ja Tobagossa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Laji on luokiteltu silmälläpidettäväksi.

## Lähteet
Melvillensaari (Australia)

**Melvillensaari**, joka tunnetaan myös tiwinkielisellä nimellä **Yermalner**, on saari Timorinmeressä, aivan Australian Pohjoisterritorion rannikolla. Saari sijaitsee pohjoiseen Darwinin kaupungista ja on Australian toiseksi suurin saari Tasmanian jälkeen.

## Lähteet
Marco Beasley

**Marco Beasley** (s. 1957) on italialainen tenori, joka syntyi englantilaiselle isälle ja italialaiselle äidille, varttui Napolissa ja opiskeli Bolognassa. Hän perusti Guido Morinin kanssa Accordone-kokoonpanon vuonna 1984 ja on tehnyt sen jäsenenä levytyksiä Alpha- ja Cypres-levy-yhtiöille. Lisäksi Beasleyta kuullaan muun muassa Luca Francesconin *Ballata*-oopperan levytyksellä.

Beasleylle urakehityksen kannalta merkittävä opettaja oli Cathy Berberian. Beasley perehtyi opinnoissaan varsinkin 1400–1500-lukujen musiikkiin ja barokkiin. 

## Lähteet

## Aiheesta muualla
*Marco Beasley
Erkki Airas

**Erkki Vilho Airas** (24. syyskuuta 1908 Raahe – 8. kesäkuuta 1993 Pielavesi) oli suomalainen pappi, filosofian tohtori ja tietokirjailija.

Airas aloitti papinuransa merimiespappina Lontoossa vuonna 1933. Talvisodan aikana hän oli sotilaspappina Suomussalmen rintamalla. Airas opiskeli Yhdysvalloissa ryhmäterapiaa ja pyrki edistämään sitä Suomen kirkon piirissä kirjoittamalla aiheesta useita kirjoja. Airas väitteli vuonna 1956 filosofian tohtoriksi psykologian alalta aiheenaan syyllisyyden tunto. Myöhemmin hän työskenteli seurakuntapappina useissa Helsingin seurakunnissa, viimeksi Roihuvuoren kirkkoherrana, mistä tehtävästä jäi eläkkeelle vuonna 1972. Airakselle myönnettiin professorin arvonimi vuonna 1980.

## Teoksia
* *Euroopan lenkiltä : yhdeksän valtakuntaa auton ikkunasta*. Karisto 1939
* *Näin kirkon toimivan*. Kuva ja sana, Helsink 1945
* *Thamesin suulta ja satamista*. Suomen merimieslähetysseura, Helsinki 1945
* *Tapahtui Lontoossa*. Suomen merimieslähetysseura, Helsinki 1950
* *Millainen toivoisit olevasi? : traktaatti Suomen nuorukaisille*. Agricola-seuran kinkeritraktaattisarja 1956, 11. Helsinki 1956
* *Omantunnon kompassi : traktaatti varhaisnuorison pojille*. Agricola-seuran kinkeritraktaattisarja 1956, 11. Helsinki 1956
* *Syyllisyydentuntoon vaikuttavista tekijöistä*, väitöskirja. Helsinki 1956
* *Nälkää ja leipää*. Suomen lähetysseura, Helsinki 1963
* *Kirkollinen ryhmätyö* ; kirjoittajat Jalmari Aalto ym. ; toim. Uriel Kailo ja Erkki Airas. Suomen kirkon sisälähetysseura - Kirkon opintokeskus, Helsinki 1968
* *Parantava yhdessäolo : ryhmäterapian menetelmiä ja sovellutuksia*. WSOY 1972
* *Jumalanpalvelus - kohtaamispaikka*. Kirjaneliö, Helsinki 1978
* *Vapaiksi yhdessä : psykoterapiaa ryhmässä*. WSOY 1979
* *Afrikka lumosi minut*. Kirjapaja, Helsinki 1980
* *Ryhmätyö : tie ehjään ihmisyyteen*. Kirjapaja, Helsinki 1980
* *Kun työ ei maistu : kirkon työntekijät purkavat paineitansa*. Kirjapaja, Helsinki 1981
* *Pitkärannan miehet : talvisodan taistelut Laatokan koillisrannalla*. Kirjayhtymä, Helsinki 1983
* *Kohti täyttä elämää : kasvuryhmästä elämisen taitoa*. Alea-kirja, Helsinki 1988
* *Suomussalmen voiton tie : muistikuvia, tunnelmia, aseveljiä 1939-1940*. Alea-kirja, Helsinki 1989
* *Talvisota* ; toim. Pertti Pesonen ja Keijo Immonen ; kirj. Erkki Airas ym. Kirjayhtymä, Helsinki 1989
* *Vastatuuleen : muistojeni kirja*. Kirjaneliö, Helsinki 1993

## Lähteet
* 

### Viitteet
Bellerofonte Castaldi

**Bellerofonte Castaldi** (1580/1 Modena – 1649) oli italialainen säveltäjä. Hän ei ollut ammattimainen muusikko. Hän vietti kiertelevää elämää jouduttuaan lähtemään kotikaupungistaan sekaannuttuaan veljensä murhaajan kuolemantapaukseen. Castaldi tuli tunnetuksi runoilijana sekä kirjojen, kuvien ja soitinten keräilijänä. Vuonna 1622 hän julkaisi kokoelman teorbille sävellettyä musiikkia, ja seuraavana vuonna häneltä ilmestyi soitinkappaleiden ja laulujen kokoelma.

## Lähteet
Heikki Sairanen

**Heikki Sairanen** on suomalainen poliitikko. Hän toimi Vihreiden nuorten ja opiskelijoiden liiton puheenjohtajana vuonna 2010 yhdessä Paloma Hannosen kanssa.

Sairanen on vihreiden puoluehallituksen jäsen (2013–) ja on ollut puoluevaltuuskunnan jäsen 2009–2013. Hän on ollut myös tietoyhteiskunta-, tekijänoikeus-, talous- ja periaateohjelmatyöryhmien jäsen.

Ennen valintaansa Vihreiden nuorten ja opiskelijoiden liiton puheenjohtajaksi hän toimi järjestön hallituksen jäsenenä (2009), opiskelijavaltuuskunnan jäsenenä (2007) ja joukkoliikenne- (2008), talouspoliittisen ja tietoyhteiskuntatyöryhmien (2009) puheenjohtajana.

Sairanen on opiskellut Tampereen teknillisessä yliopistossa matematiikkaa. Hän työskenteli projektitutkijana Tampereen yliopistossa. 

Marraskuussa 2020 hän aloitti sisäministeri Maria Ohisalon erityisavustajana. Sitä ennen hän oli toiminut Helsingin apulaispormestari Sanna Vesikansan erityisavustajana.

## Teokset
* 

## Lähteet

## Aiheesta muualla
* Heikki Sairasen verkkosivut ja blogi.
Sakari Juuti

**Leo Taisto Sakari Juuti** (s. 14. tammikuuta 1931 Terijoki) on suomalainen diplomaatti, koulutukseltaan lainopin kandidaatti (1956) ja varatuomari. Hän oli vuosina 1980–1983 suurlähettiläs Havannassa, sen jälkeen vuodesta 1983 ulkoministeriön oikeudellisen osaston toimituspäällikkö. Aiemmin hän oli ollut asianhoitajana Addis Abebassa  vuosina  1977–1979.

## Lähteet
Saint-Germain-des-Prés

**Saint-Germain-des-Prés** on Pariisin 24. kaupunginosa 6. arrondissementtissa. Se on samalla osa Seinen vasemmalla rannalla olevaa Latinalaiskorttelia.

## Historia

Saint-Germain-des-Prés on rakentunut samannimisen keskiaikaisen kirkon ympärille. Se tuli tunnetuksi jo 1600-luvulla kahviloistaan, joissa intellektuellit kävivät juomassa uutta nautintoainetta – kahvia. Alueella on yhä olemassa kahvila Café Procope, jonka asiakkaita ovat olleet Voltaire ja Rousseau.

1800-luvun puoliväliin saakka alueella oli arveluttava maine, jossa boheemielämää viettäneet taiteilijat ja opiskelijat nauttivat ruokaa ja juomaa vieri vieressä olevissa kapakoissa. Taidemaalari Eugène Delacroix'n asunto ja ateljee ovat nykyään museona Saint-Germain-des-Prés'llä.

Ensimmäisen maailmansodan jälkeen Saint-Germain-des-Prés muodostui kirjailijoiden suosimaksi alueeksi. Tuolta ajalta on vielä jäljellä kirjailijoiden suosimat kahvilat Café de Flore ja Les Deux Magots. Alueella on vielä nykyään noin 15 kustantamoa sekä kirjakauppoja.

Toisen maailmansodan jälkeen alueelle tuli paljon jazz-klubeja ja yökerhoja.

1960-luvulla Saint-Germain-des-Prés'n valloittivat taidegalleriat, joita on vieläkin alueella kymmeniä.

## Lähteet
Saksan 5. armeija

**Saksan 5. armeija** () oli Saksan maavoimien armeijatason yhtymä  toisessa maailmansodassa. 

## Perustaminen
Wehrkreis V perusti 25. elokuuta 1939 5. armeijan, joka liitettiin länsirajalle Eifeliin armeijaryhmä C:hen tehtävänään miehittää Siegfried-linjan asemia. Armeijaan kuuluivat VI, V armeijakunta ja 227. jalkaväkidivisioona sekä armeijajoukkoja.

## Palvelus
Armeija muodosti 13. lokakuuta alkaen keskisen Idän ylijohdon () alaisen rajavartiointiosaston () Puolassa ja siitä muodostettiin 15. toukokuuta 1940 18. armeija.

## Komentajat
Armeijankomentajana oli sen olemassaolon aikana ainoastaan jalkaväenkenraali Curt Liebmann ja sen esikuntapäällikköinä olivat:
*kenraalimajuri Hans Heinrich Sixt von Arnim perustaminen - 10. syyskuuta 1939
*kenraalimajuri Karl-Adolf Hollidt 10. syyskuuta 1939 - lakkauttamiseen

## Lähteet
I2P

**I2P** (alun perin lyhenne nyt käytöstä poistuneesta nimestä **Invisible Internet Project**, lyhyesti **I2P</sup>**) on vapaan ja avoimen lähdekoodin projekti, jonka tavoitteena on luoda anonyymi verkko. Se oli tammi-maaliskuussa 2015 tehdyssä kartoituksessa Tor-verkon jälkeen toiseksi yleisin ohjelmistoalusta tavanomaisten hakukoneiden kattaman internetin ulkopuolelle jäävällä syvän webin alueella toimiville darkneteille. 

I2P on internetin päällä toimiva verkkokerros, jota käyttämällä ohjelmat voivat lähettää viestejä toisilleen anonyymisti ja turvallisesti. Mahdollisia käyttötapoja ovat muun muassa anonyymi verkossa surffailu, chatti, blogaaminen ja tiedostonsiirto. Suosittuja ovat myös IP2-pohjaiset kauppapaikat.

Itse ohjelmaa kutsutaan nimellä *I2P router* (I2P-reititin) ja tietokonetta, jossa ohjelma on käynnissä nimellä *I2P node* (I2P-solmu).

## I2P-ohjelmistot ja työkalut

### I2PTunnel

I2PTunnel on I2P:n sisäinen ohjelma, jonka avulla TCP/IP-ohjelmat voivat kommunikoida I2P-verkon kautta luomalla "tunneleita" joita käytetään yhdistämällä ennalta määriteltyihin localhost-portteihin.
### SAM

SAM on protokolla, jonka avulla millä tahansa ohjelmointikielellä kirjoitettu ohjelma voi kommunikoida I2P:n avulla.

### BitTorrent

Useat ohjelmat mahdollistavat BitTorrentin käytön I2P-verkon sisällä. Kaikki .torrent-tiedostot tulee kuitenkin ladata verkkoselaimen avulla I2P:n sisältä. Käyttäjät eivät voi ladata I2P:n ulkopuolisia torrentteja I2P:n sisältä, eivätkä I2P:n sisäisiä torrentteja I2P:n ulkopuolelta.
* I2PSnark, I2P-asennuspaketin mukana tuleva BitTorrent-asiakasohjelma.
* Vuze (aikaisemmin Azureus) sisältää I2P-liitännäisen, joka mahdollistaa torrenttien lataamisen I2P:n kautta. Liitännäinen on vielä aikaisessa kehitysvaiheessa, mutta on silti melko vakaa.
* I2P-BT, muokattu versio alkuperäisen BitTorrent-ohjelman 3.4.2-versiosta joka toimii Windowsissa sekä useimmissa Unixin kaltaisissa käyttöjärjestelmissä. Sen kehittivät I2P-verkossa yhteistyössä henkilöt, jotka tunnetaan nimillä 'duck' ja 'smeghead'. Ohjelma ei ole enää aktiivisessa kehityksessä.
* I2PRufus, portattu versio Rufus-nimisestä BitTorrent-asiakasohjelmasta.
* Robert, aktiivisessa kehityksessä oleva I2PRufuksesta eriytynyt BitTorrent-ohjelma.
* I2P-Transmission, I2P-verkossa toimivaksi muokattu versio Transmission-ohjelmasta.

## Katso myös
*Retroshare
*Tor (verkko)

## Lähteet
Bas Nijhuis

**Bas Nijhuis** (s. 12. tammikuuta 1977 Enschede, Alankomaat) on alankomaalainen jalkapalloerotuomari. Hän on toiminut kansainvälisenä erotuomarina vuodesta 2007 lähtien.

## Lähteet

## Aiheesta muualla
* Bas Nijhuisin esittely World Referee -sivustolla
Jorge Liderman

**Jorge Liderman** (1957 Buenos Aires – 3. helmikuuta 2008 El Cerrito, Kalifornia) oli argentiinalainen säveltäjä. Hän oli eurooppalaisten maahanmuuttajien lastenlapsi. Hän opiskeli Jerusalemissa ja lähti sitten Yhdysvaltoihin, jossa hän sai tohtorin arvon Chicagon yliopistossa. Hän työskenteli Kalifornian yliopistossa, Berkeleyssä vuodesta 1989. Lidermanin teosten joukossa ovat *Barcelonazo* orkesterille, kamariooppera *Antigona Furiosa* (1991) ja *Song of Songs* (2002). Hänen tuotannossaan oli argentiinalaisten vaikutteiden lisäksi kuultavissa juutalaisten juurien vaikutus. Hän sai vaikutteita myös Igor Stravinskilta, Béla Bartókilta, György Ligetiltä ja Steve Reichiltä. Liderman teki 50-vuotiaana itsemurhan heittäytymällä junan eteen.

Lidermanin teoksia tilasivat ja esittivät muiden muassa London Sinfonietta, American Composers Orchestra, Los Angelesin filharmonikot, Nieuw Ensemble, Arditti-kvartetti, Cuarteto Latinoamericano, Oliver Knussen, Esa-Pekka Salonen, David Tanenbaum ja Gloria Cheng.

## Lähteet
Tauno Rauman-Aalto

**Tauno Rauman-Aalto** (20. huhtikuuta 1925 Rauma – 25. syyskuuta 1985 Rauma) oli suomalainen diplomi-insinööri ja sotakirjailija.

Rauman-Aalto valmistui vuonna 1949 diplomi-insinööriksi ja työskenteli muun muassa Rauma-Repolan konepajalla sekä Raision Tehtailla. Hän omisti vuosina 1958–1976 Engineering Ab:n ja sen vuonna 1963 perustetun tytäryhtiön Oy Vapor Ab:n, joka suunnitteli lämmitys- ja höyrykattilalaitoksia. Yhtiö aloitti myös höyry- ja lämminvesikattiloiden ja kattilalaitoskoneistojen valmistuksen vuonna 1966 omassa konepajassaan Raisiossa. Rauman-Aalto oli samanaikaisesti myös Turun teknillisen oppilaitoksen rehtorina 1958–1965.

Rauman-Aalto taisteli jatkosodan loppuvaiheissa JR 49:n riveissä muun muassa Äyräpään sillanpääasemassa ja hän kirjoitti myöhemmin kokemuksistaan kirjan.  

## Teoksia
* *Alusta loppuun Äyräpään tulihelvetissä*. T. Aalto, Rauma 1984

## Lähteet
* Kirjasampo.fi : Tauno Rauman-Aalto
* ELKAn arkisto : Oy Vapor Ab : 1958-1984 
* Kuolleita (maksullinen artikkeli) Helsingin Sanomat 3.10.1985, HS Aikakone.
Tauno Aalto

**Tauno Olavi Aalto** (1. joulukuuta 1917 Janakkala – 10. toukokuuta 1947 Janakkala) oli suomalainen näytelmäkirjailija.

Aalto kävi kansakoulun. Hän oli ammatiltaan maatyömies. Aallon vanhemmat olivat puuseppä Evert Aalto ja Pauliina (o.s. Saarinen). 

## Näytelmiä
* *Kaksoiskihlajaiset* : kaksinäytöksinen hupailu. Tammen näytelmiä 16. Tammi, Helsinki 1945

## Lähteet
Yllönen

**Yllönen** (; ) on kylä Karjalan tasavallan Aunuksen piirin Aunuksen kaupunkikunnassa Venäjällä. Se sijaitsee Alavoisenjoen (Yllösen) varrella Aunuksen koillispuolella. Kylässä on 710 asukasta (vuonna 2011).

1900-luvun alussa seudun kylät muodostivat Riipuskalan volostiin kuuluneen Yllösen kyläkunnan. 1920-luvulta lähtien ne kuuluivat Aunuksen kyläneuvostoon. Sen asukkaista valtaosa oli karjalaisia. Hamoila (*Gamoila*), Heittoila (*Geitoila*), Herkkilä (*Gerkelitsa*), Hukkala eli Rytsöilä  (*Ryttšeila*), Kaanoila (*Kaneila*), Keljula (*Kelljuilja*), Kerkkoila (*Kerkoila*), Keroila, Kertšula, Kožala, Oinahala (*Oinosovo*), Paavoila (*Pavoila*), Timoila, Tšimilä (*Tšimilitsa*) ja Vanhimala (*Vangimala*) yhdistettiin virallisesti Yllösen kyläksi vuonna 1957.

Kylässä toimii peruskoulu. Rakennusmuistomerkkeihin kuuluu vuonna 1850 rakennettu kirkko ja kaksi vanhaa asuintaloa. Majoituspalveluja tarjoaa kesäaikaan Aunuscampingin leirintäalue.

## Lähteet
* 

### Viitteet
Saarimäki (Kotkatjärvi)

**Saarimäki** () on entinen kylä Karjalan tasavallan Aunuksen piirin Kotkatjärven kunnassa Venäjällä. Se sijaitsi pienen lammen rannalla kymmenen kilometriä Kotkatjärveltä lounaaseen.

1900-luvun alussa Saarimäki lähikylineen muodosti Kotkatjärven volostiin kuuluneen kyläkunnan. 1920-luvulla perustettiin Aunuksen piirin Saarimäen kyläneuvosto. Vuonna 1933 siinä oli noin 850 asukasta, joista lähes kaikki olivat karjalaisia. Myöhemmin Saarimäki liitettiin Kotkatjärven kyläneuvostoon. Kylä on hävinnyt 1950-luvun jälkeen.

Aunuksen piirin Mäkriän kunnassa on toinen Saarimäen kylä (ven. *Sarmjagi*).

## Lähteet
Dawn of Demise

**Dawn of Demise** on tanskalainen death metal -yhtye-. Se perustettiin Silkeborgissa vuonna 2003.

Maaliskuussa 2012 yhtye solmi levytyssopimuksen Unique Leader Recordsin kanssa. Dawn of Demisen kolmas studioalbumi, *[[Rejoice in Vengeance]]*, julkaistiin saman vuoden kesäkuussa.

## Jäsenet
* Astor Kristian Palsson – kitara
* Bjørn Jensen – bassokitara (2003–)
* Martin Sørensen – kitara (2003–)
* Scott Jensen – laulu (2004–)
* Bastian Thusgaard – rummut (2013–)

### Entiset jäsenet
* Heinz Kristensen – rummut (2003)
* Kim Jensen – rummut (2004–2011)
* Jakob Nyholm – kitara (2004–2007)
* Alexander Kjeldsen – kitara (2007–2008)
* Thomas 'Hotdogger' Egede – kitara (2009–2013)
* Simon Blaabjerg – rummut (2011–2013)

## Diskografia
### Studioalbumit
* 
* 
* 
* 
* 

### EP:t
* 

### Demot
* 

## Lähteet

## Aiheesta muualla
*
Lastu-kirjastot

**Lastu-kirjastot** on Päijät-Hämeen kuntien kirjastojen muodostama seudullinen verkosto eli kirjastokimppa. Yhteiset verkkosivut ja verkkokirjasto ovat palvelleet maakunnan asukkaita joulukuusta 2013 alkaen. Lastu-kirjaston sivut uusittiin toukokuussa 2018. Muutoksen yhteydessä kirjastojen aineistotietokannaksi tuli Lastu-Finna.

## Toimipisteet
Helmikuussa 2021 Lastu-kirjastoilla oli yli 20 kiinteää tai liikkuvaa toimipistettä. Joukkoon kuuluvat:

## Katso myös
* Lahden kaupunginkirjasto-maakuntakirjasto

## Lähteet

## Aiheesta muualla
* Lastu-kirjastojen verkkosivut
Havator

**Havator Group -konserni** myy nostopalveluita, erikoiskuljetuksia, elementtiasennuksia ja satamanosturipalveluita. Se toimii Suomessa, Ruotsissa, Norjassa, Venäjällä ja Baltian maissa. Konsernissa on noin 600 työntekijää ja sen liikevaihto on yli 110 miljoonaa euroa.​​​

Havator Oy on yksi Yrittäjien Voima Oy:n kolmasta osakkaasta. Kaksi muuta ovat TEK Kiinteistöt Oy ja Enersense International Oy. Yrittäjien Voima Oy omistaa Fennovoimaa suomalaisittain omistavan Voimaosakeyhtiö SF:n, joka on Fennovoiman suomalainen omistaja.

## Lähteet
Hate Takes Its Form

__NOTOC__
**Hate Takes Its Form** on tanskalaisen death metal -yhtyeen Dawn of Demisen esikoisalbumi. Se julkaistiin vuonna 2007 levymerkillä Deepsend Records.

Albumin nimikkokappaleesta kuvattiin musiikkivideo.

## Kappaleet
Kaikki kappaleet säveltänyt Dawn of Demise sekä sanoittanut Bjørn Jensen.

#
#
#
#
#
#
#
#
#
#

## Kokoonpano
* Scott Jensen – laulu
* Martin Sørensen – kitara
* Jakob Haagen Nyholm – kitara
* Bjørn Jensen – basso
* Kim L. Jensen – rummut

### Tuotanto
* Jacob Hansen – miksaaja, masteroija
* Johnny Popeye – grafiikka, kansikuva

## Arvostelut
* Blabbermouth: 8/10 

## Lähteet

## Aiheesta muualla
* 
* Hate Takes Its Form
Proactum

**Proactum** on espoolainen ohjelmistotalo ja konsulttiyhtiö. Sen ydintarjonta koostuu avoimen lähdekoodin nojautuvista tietojärjestelmäratkaisuista, joita se sovittaa suomalaisille yrityksille ja julkisen sektorin organisaatioille. Yrityksen erikoisosaamisaluetta ovat portaalit ja sisällönhallinta, sähköinen asiointi, asian- ja asiakirjanhallinta, integraatio- ja arkkitehtuurihankkeet sekä konsultointi.

Yritys on perustettu 2006 ja vuonna 2012 yrityksen liikevaihto oli 4 miljoonaa euroa. Vuonna 2011 Talouselämä huomioi yrityyksen nousevana tähtenä kasvuyritysten joukossa; yritys oli kasvanut edeltävän kolmena vuotena yli 350 prosenttia. Kasvu jatkui erittäin voimakkaana: Vuonna 2012 yritys listattiin Suomen 14. nopeimmin kasvaneeksi teknologiayhtiöksi Technology Fast 50-listalla yli 500 prosentin kasvuvauhdilla. Yrityksen toimitusjohtajana toimii Petri Lillberg.

Proactum on voittanut useita yrityspalkintoja. Vuonna 2009 se voitti Suomen Laatukeskuksen Vuoden laatuinnovaatiopalkinnon.  Samana vuonna se pääsi ainoana suomalaisyrityksenä eurooppalaisen Innovate!Europe-kilpailun finaaliin. 

## Lähteet

## Aiheesta muualla
* Priorite pääsi valtion hovihankkijaksi (8/2012)  (tietoviikko.fi)
* Hillokeisarin nimi on Saarioinen (3/2008) (talouselämä.fi)
Lacerated

**Lacerated** on tanskalaisen death metal -yhtyeen Dawn of Demisen EP-levy. Se julkaistiin vuonna 2008 levymerkillä Deepsend Records.

Levy sisältää kaksi ennenjulkaisematonta kappaletta sekä lainakappaleet Suffocationilta, At the Gatesilta ja Obituarylta.

## Kappaleet
#
#
#
#
#

### Bonusvideot
* 
*  

## Kokoonpano
;Yhtye
* Scott Jensen – laulu
* Martin Sørensen – kitara
* Bjørn Jensen – bassokitara, taustalaulu
* Kim L. Jensen – rummut

;Tuotanto
* Jacob Hansen – miksaaja, masteroija
* Søren Dybdal – kansikuva, valokuvat

## Arvostelut
* Blabbermouth: 6.5/10 

## Lähteet

## Aiheesta muualla
* Lacerated Discogsissa. 
*
A Force Unstoppable

**A Force Unstoppable** on tanskalaisen death metal -yhtyeen Dawn of Demisen toinen studioalbumi. Se julkaistiin vuonna 2010 levymerkillä Deepsend Records.

## Kappaleet
Kaikki kappaleet säveltänyt Dawn of Demise sekä sanoittanut Bjørn Jensen.

#
#
#
#
#
#
#
#
#

## Kokoonpano

;Yhtye
* Scott Jensen – laulu
* Martin Sørensen – kitara
* Thomas Egede – kitara
* Bjørn Jensen – bassokitara
* Kim L. Jensen – rummut

;Tuotanto
* Christian Bonde – tuottaja, äänittäjä, miksaaja, masteroija
* Johnny Haven – grafiikka
* Jeppe Hasseriis – grafiikka, layout
* Peter Svendsen – valokuvat

## Arvostelut
* The Metal Observer: 4/10

## Lähteet

## Aiheesta muualla
* 
* A Force Unstoppable discogs.com -sivustolla
Sodan arvet

**Sodan arvet** on vuonna 1989 ensi-iltansa saanut Brian De Palman ohjaama elokuva. Elokuva perustuu Daniel Langin vuonna 1969 *[[The New Yorker]]ille* kirjoittamaan artikkeliin ja sen jälkeen ilmestyneeseen kirjaan.

## Juoni
Vietnamin sodan aikana viisi amerikkalaissotilasta vie kersanttinsa käskystä vietnamilaisen tytön kotikylästään aikomuksena raiskata hänet. Neljä miehistä raiskaa tytön, mutta viides, Max Eriksson, kieltäytyy. Myöhemmin ollessaan kahdestaan tytön kanssa Eriksson yrittää auttaa häntä karkaamaan, mutta yksi raiskaajista, korpraali Clark, saa heidät kiinni juuri kun he ovat karkaamaisillaan. Tämän jälkeen korpraali pakottaa Erikssonin ja tytön edemmäs metsään, jossa muut kolme sotilasta ovat. Kaikki ovat piilossa tarkkailemassa Vietkongin sissejä, kun yhtäkkiä raiskattu tyttö alkaa sairaana yskiä. Kersantti antaa Erikssonille käskyn tappaa tytön, etteivät he paljastuisi, mutta Eriksson kieltäytyy. Lopulta hän siirtää käskyn korpraali Clarkille, joka sanoo tappavansa tytön mielellään. Kun Clark on aikeissa tappaa tytön, Eriksson ampuu ilmaan saadakseen Vietkongin sissit taistelemaan sotilaiden kanssa, jotteivät nämä ehtisi tappaa tyttöä. Lopulta kuitenkin korpraali Clark ottaa veitsen esiin ja haavoittaa tyttöä pahasti. Tyttö yrittää vakavasti haavoittuneena vielä karata, mutta kersantti antaa sotilaillensa käskyn teloittaa hänet. Sotilaat noudattavat kersantin käskyä, mikä järkyttää Erikssonia. Väsyneenä ja kokemuksesta traumatisoituneena Eriksson menettää tajunsa ja herää myöhemmin kenttäsairaalassa. Hän haluaa raiskaajien joutuvan vastuuseen teostaan.

## Näyttelijät

## Arvioita
*[[Video-opas|Video-oppaassa]]* vuodelta 1994 Kati Sinisalo sanoo lopun särähtävän muuten tyylikkäässä elokuvassa. Hän antaa *Sodan arville* neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
* 
*